Victor Berglund

**Victor Berglund** (s. 2. elokuuta 1999 Örnsköldsvik, Ruotsi) on ruotsalainen jääkiekkopuolustaja, joka pelaa kotimaansa toiseksi korkeimmalla sarjatasolla HockeyAllsvenskan-joukkue Modossa. Hän laukoo oikealta.

## Ura
### Seuraura
Berglund on Svedjeholmens IF:n kasvatti. Hän siirtyi juniorina sittemmin Modon organisaatioon. Berglund oli kaudella 2014–2015 U16 Elitssä joukkueensa tehokkain puolustaja tehoilla 7+16=23, joilla hän jakoi koko sarjan puolustajien pistepörssin kolmannen sijan Färjestadin Herman Johanssonin kanssa. Berglund voitti samalla kaudella myös U16 SM:n jäähypörssin 56 minuutillaan. Hän voitti kauden päätteeksi sarjan hopeaa. Kaudella 2016–2017 Berglund oli viidellä osumallaan Modon J20-joukkueen eniten maaleja tehnyt puolustaja Tobias Aronssonin ja Linus Öst Petterssonin kanssa. Hän voitti kauden päätteeksi J20 SuperElitin mestaruuden. Berglund vahvisti myös seuran J18-junioreita, jossa hän voitti J18 Allsvenskanin mestaruuden. Berglund debytoi myös Modon miesten joukkueessa Ruotsin toiseksi korkeimmalla sarjatasolla HockeyAllsvenskanissa, jossa 17-vuotias Berglund pelasi 12 runkosarjaottelua tehden yhden syöttöpisteen.

Boston Bruins varasi Berglundin seitsemännellä kierroksella 195. pelaajana . Kausi 2017–2018 oli hänen varsinainen tulokaskautensa Allsvenskanissa, jossa Berglund teki Modon paidassa 37 runkosarjaottelussa tehot 1+6=7. Berglund pelasi miesten pelejä myös kaksi ottelua lainalla sarjatasoa alempana HockeyEttan-joukkue Örnsköldsvik HF:ssä. Hän pelasi ison osan kaudestaan myös Modon J20-joukkueessa, jonka tehokkain puolustaja Berglund oli tehoilla 10+8=18. Hän edusti joukkuetta myös Junior Club World Cupissa, joka päättyi hopeaan. Huhtikuussa 2018 Berglund teki Modon kanssa vuoden mittaisen jatkosopimuksen.

Kaudella 2018–2019 Berglund teki Allsvenskanissa 50 ottelussa tehot 4+9=13. Neljässä SHL:n nousukarsintasarjan ottelussa hän jäi ilman tehopisteitä. Berglund vahvisti myös Modon J20-joukkuetta, jossa hän voitti kauden päätteeksi SuperElitin mestaruuden. Allsvenskan-kauden jälkeen, maaliskuussa 2019 Berglund siirtyi koesopimuksella AHL-joukkue Providence Bruinsiin, jossa hän pelasi neljä runkosarjaottelua tehopistein 1+1=2. Huhtikuussa Berglund teki Modon kanssa vuoden mittaisen jatkosopimuksen. Kaudella 2019–2020 hän teki Allsvenskanin yhden kauden piste-ennätyksensä tehoilla 10+12=22. Berglund oli Modon eniten maaleja tehnyt puolustaja.

Maaliskuussa 2020 Berglund teki kaksivuotisen SHL-sopimuksen Luulajan kanssa. Kesäkuussa hän teki kolmivuotisen NHL-tulokassopimuksen Boston Bruinsin kanssa. Berglund pelasi kauden 2020–2021 kuitenkin lainalla Luulajassa. Hän teki SHL-debyyttinsä näin ollen runkosarjan avauskierroksella 19. syyskuuta 2020 Färjestadia vastaan. Berglund merkittiin heti Luulajan ykköspuolustajapariin Erik Gustafssonin viereen. Hän teki ottelussa myös SHL-uransa avausmaalin jo ajassa 3.53 ja sai Luulajan 4–2-voittoon päättyneessä ottelussa myös syöttöpisteen Petter Emanuelssonin tekemään voittomaaliin. Kaikkiaan Berglund teki tulokaskautensa aikana 50 runkosarjaottelussa tehot 4+7=21. Runkosarjan toiseksi viimeisellä kierroksella 27. maaliskuuta 2021 hän loukkaantui, kun HV71:n Jordy Murray takasi Berglundia myöhässä hänen luovuttua jo kiekosta. Murray sai tilanteesta 5+20-minuutin ottelurangaistuksen. Hänet tuomittiin kahden ottelun pelikieltoon. Berglund palasi kaukaloihin Luulajan kauden viimeiseksi jääneeseen seitsemänteen puolivälieräotteluun 20. huhtikuuta 2021.

Kaudeksi 2021–2022 Berglund siirtyi Boston Bruinsin organisaatioon. Hän pelasi kauden suurimmaksi osaksi Providence Bruinsin AHL-joukkueessa, jossa Berglund pelasi varsinaisen tulokaskautensa aikana 46 runkosarjaottelua tehopistein 6+12=18 ja yhden playoff-ottelun ilman tehopisteitä. Hän oli runkosarjassa joukkueen eniten maaleja tehnyt puolustaja Jack Ahcanin kanssa. Berglund pelasi kauden aikana myös ECHL-joukkue Maine Marinersin vahvuudessa marraskuussa 2022 tehden kolmessa ottelussa tehot 1+3=4.

Syksyllä 2022 Berglund pelasi AHL:ssä viisi ottelua, kunnes joulukuussa Boston Bruins asetti hänet ehdottomalle siirtolistalle. Koska mikään toinen NHL-seura ei napannut häntä vuorokauden kuluessa, Berglundin sopimus purettiin. Pari päivää myöhemmin hänen uutisoitiin siirtyvän loppukauden 2022–2023 kattavalla sopimuksella SM-liigajoukkue Helsingin IFK:hon. Berglund edusti joukkuetta kauden aikana myös Spengler Cupissa.

Kaudeksi 2023–2024 Berglund siirtyi kaksivuotisella sopimuksella Oulun Kärppiin. Jatkoaika.com-verkkolehden toimittaja Kalle Alinin mukaan hänestä toivottiin joukkueen puolustuksen kiekollista johtajaa Miika Koiviston ohelle, mutta Berglundin kiekolliset vahvuudet nousivat kuitenkin esiin vain harvoin. Berglund teki runkosarjassa 53 ottelussa 17 tehopistettä ja hän keräsi teholukeman –7, joka oli Kärppien puolustajista heikoin. Alinin mukaan Berglund oli vaikeuksissa omassa päässä myös välieräsarjassa Pelicansia vastaan. Hän voitti kauden päätteeksi SM-pronssia.

Berglundin vaikeudet Kärpissä kaudella 2024–2025 jatkuivat. Hän jäi marraskuussa 2024 kokoonpanon ulkopuolelle ja reilu kolme viikkoa myöhemmin seuran urheilutoimenjohtaja Mikko Myllykoski vahvisti Berglundin palanneen kotimaahansa. Hän harjoitteli aiemmin seuransa Modon SHL-joukkueessa. Joulukuussa 2024 Kärpät vuokrasi Berglundin seuraan vuoden loppuun asti kestävällä sopimuksella. Tammikuussa 2025 hänen sopimuksensa Kärppien kanssa purettiin yhteisymmärryksessä. Samana päivänä Berglundin uutisoitiin tehneen loppukauden kattavan sopimuksen Modon kanssa. Helmikuussa hän teki seuran kanssa kaksivuotisen jatkosopimuksen. Modon kausi päättyi kuitenkin putoamiseen Allsvenskaniin, joka mitätöi Berglundin sopimuksen, mutta huhtikuussa seura kuitenkin uutisoi hänen jatkavan kaksivuotisella sopimuksella.

### Maajoukkueura
Berglund on pelannut yhdeksän nuorten ja seitsemän poikien maaottelua.

## Tilastot

## Lähteet
*
*
*

### Viitteet